GiliGold/VAD_KnessetCorpus huggingface dataset:
<תלמה כהן: במסגרת הצוות הזה אחת הבעיות שלנו, אנחנו לא מצליחים להביא רופאים לתוך שירות בתי סוהר וזה כנראה מפני שאנחנו לא אטרקטיביים מבחינת התנאים והשכר שאנחנו נותנים.
<תלמה כהן: העובדה הזו כן הועברה, היא הועברה בבקשות של תקציב 2016.
ישראל אייכלר: אתה מודע למצוקה הזאת?
<עמיחי דוד: בדיוני התקציב האחרונים שהיו לא היו דיונים בנושא - - -
<שלומית אבינח: אנחנו לקראת הדיון העברנו לעמיחי את הדוח.
<שלומית אבינח: הוועדה העבירה את הדוח.
ישראל אייכלר: זאת אומרת שבכל דיוני התקציב המשרד לביטחון פנים לא אמר שיש לו איזו בעיה בשירות בתי הסוהר?
<עמיחי דוד: לא הכרנו לפני זה שיש איזו בעיה קונקרטית.
<עמיחי דוד: ידענו שיש איזה פער, רק לקראת הוועדה הבנו מה הפער הזה.
<עמיחי דוד: הבנו שיש צוות בשירות בתי הסוהר שיבוא וייתן את המלצותיו לגבי איך ליישם ולפתור - - -
ישראל אייכלר: אולי צריך לשלוח את שלומית בדיונים על התקציבים כי היא המקור היחידי שנתנה לכם את הדוח הזה.
<עמיחי דוד: כן, את הדוח הזה אני קיבלתי ממש בימים האחרונים.
<עמיחי דוד: ברגע שקיבלנו אותו הבנו שיש איזה פער, הבנו שיש איזה צוות בשירות בתי הסוהר.
ישראל אייכלר: אז מה אתה מציע, מה אפשר לעשות?
<עמיחי דוד: ברגע שיגיעו ההמלצות של הצוות של שירות בתי הסוהר נבחן אותן ונראה איך ביחד אפשר להתקדם.
ישראל אייכלר: אבל יש מצב שתוכלו להיות שותפים בצוות הזה ולא לחכות שזה יהיה במסגרת המשרד לביטחון פנים?
<עמיחי דוד: בצוות הזה נוכל להיות שותפים.
<תלמה כהן: אני אדבר עם סגן הנציב על זה.
ישראל אייכלר: בדיוק, תרשמי את זה כבקשה.
ישראל אייכלר: עכשיו נעבור למנהל יחידת הכבד פרופסור אורן שבולת.
ישראל אייכלר: אני מבין שיש לכם פה בעיה קשה.
ישראל אייכלר: בבקשה, בוא נשמע.
<אורן שבולת: אולי עדיף שחוליו שאחראי על הפן האמוציונאלי קודן ואני אחר כך אגיד.
ישראל אייכלר: חוליו ברומן, בבקשה.
<חוליו בורמן: חוליו ברומן מנכ"ל עמותת חץ, עמותה לחולי מחלות כבד.
<חוליו בורמן: חברים, אין טיפולים רפואיים בשב"ס.
<חוליו בורמן: אני מצטט שיחת טלפון שהייתה לי עם רופא של השב"ס לפני שלושה שבועות.
<חוליו בורמן: הוא אמר לי שיש לו שני אנשים מאובחנים בהפטיטיס C עם כל הקריטריונים שנמצאים בסל הבריאות.
<חוליו בורמן: אנשים מחוץ לקרן מקבלים טיפול להפטיטיס C על פי קריטריונים מסוימים שזה חומרת המחלה מאוד גבוהה.
<חוליו בורמן: הרופא אמר לי: 'יש לי שני אנשים מאובחנים, ביקשתי מהם, עשיתי להם את כל הבדיקות והם מאובחנים, אמרו לי שאין כסף לטפל בהם'.
<חוליו בורמן: אנשים שיכולים להגיע להשתלת כבד, סרטן כבד או מוות.
<חוליו בורמן: או.קיי.
<חוליו בורמן: אני מצטט את מה שהרופא אמר לי: "רפואה בשב"ס הוא דבר משני.
<חוליו בורמן: כל הכסף פה הולך לביטחון, מודיעין ואם יישאר הולך לרפואה".
<חוליו בורמן: אני כמנכ"ל עמותת חולי מחלות כבד מקבל שיחות טלפון של אסירים שאומרים לי: 'אני נמצא בכלוב עם נרקומנים שיש להם הפטיטיסC ואין לי סכין גילוח, אני צריך להתגלח עם הסכין שלו ויש לי הפטיטיס C, נדבקתי ממנו'.
<חוליו בורמן: למחלת הפטיטיסC , שהיא מחלה מדבקת, אין אבחון בכניסה לכלא.
<חוליו בורמן: יש אבחון לא להפטיטיס C שאפשר לעשות באותה מבחנה.
<חוליו בורמן: אין איתור נשאים.
<חוליו בורמן: יש את כל צורות ההדבקה כי יש קטטות, יש קרקועים לא סטריליים, יש סמים – כל צורות ההדבקה בכלא, ממש חממה של הדבקות.
<חוליו בורמן: מצד אחד מדינת ישראל משקיעה הרבה כסף לטפל בחולים שהם מחוץ לכלא כי סל הבריאות עולה הרבה כסף, הטיפול במחלה.
<חוליו בורמן: מצד שני כמות האנשים שיש להם הפטיטיס C בבתי סוהר גודלת וגודלת.
<חוליו בורמן: נכנסים הרבה אנשים עם הפטיטיסC ובטוח שיצאו 120-130 איש עם הפטיטיס C.
<חוליו בורמן: זה חממה של הדבקות - -
ישראל אייכלר: אמרת שרק שניים יש להם בכל בתי הסוהר.
<חוליו בורמן: לא, שניים שנודע לי כי דיברתי עם רופא השב"ס שמטפל בהם.
ישראל אייכלר: יש יותר?
<חוליו בורמן: שכיחות המחלה בין הנרקומנים הוא 70%.
<חוליו בורמן: כמה אנשים באים על קרע של סמים לכלא?
<חוליו בורמן: מתוך 120 אלף אסירים כמה באים עם רקע של סמים?
<חוליו בורמן: ל-70% יש הפטיטיסC והם מדביקים אחד את השני.
ישראל אייכלר: ואין אבחון שאסיר - - -
<חוליו בורמן: אין אבחון.
<חוליו בורמן: אין אתור נשאים, אין טיפול ואין מעקב – אין שום דבר.
<אורן שבולת: הסיפור הוא כזה.
<אורן שבולת: זו מחלה, נגיף כרוני, כשאתה נדבק, 85% נשארים נשאים כאשר שיטת ההדבקה היא באמצעות מעבר דם.
<אורן שבולת: למשל, אנשים שקיבלו מנות דם בעבר, אנשים שהשתמשו בסמים.
<אורן שבולת: הנתונים שחוליו אמר הם נתונים נכונים.
<אורן שבולת: מרגע שנדבקת בווירוס במשך עשרות שנים מתפתחת לאט לאט דלקת בכבד, שחמת, ומהרגע שיש שחמת, כמו שנאמר, סרטן כבד, השלתה וכו'.
<אורן שבולת: לחולה ההפטיטיסC יש 4% בשנה סיכון לפתח סרטן כבד.
<אורן שבולת: הווה אומר, אתה חולה במחלה הזאת 10 שנים יש לך 40% סיכון שיתפתח לך סרטן כבד.
ישראל אייכלר: לאדם רגיל יש 50%, או שכן או שלא.
זוהיר בהלול: אדוני היושב ראש, מדובר כאן בבעיה מאוד קריטית.
זוהיר בהלול: בסל הבריאות התרופה החדשנית נכנסה, אבל האסירים אינם כלולים - - -
<אורן שבולת: אם יותר לי, לעשות את הבדיקה לסקריניג לגלות את המחלה, את הפטיטיסC לצורך העניין, עולה 32 שקל, זה המחיר.
<אורן שבולת: כשאתה עושה בדיקת דם אתה בודק נוגדנים להפטיטיסC ומקבל תשובה כן או לא.
<אורן שבולת: אז אפשר לקחת ולעשות מזה מידע.
<אורן שבולת: אנחנו, בזמנו נפגשתי מספר פעמים עם רופאי השב"ס וביקשנו לעשות את זה.
<אורן שבולת: בזמנו נלקחו בדיקות ל-HIV ואפשר היה לעשות את הבדיקות האלה גם שם, אבל הדטה- - -
<שלומית אבינח: באותה בדיקת דם?
<אורן שבולת: כן, באותה בדיקת דם אפשר לעשות - - -
ישראל אייכלר: באותה בדיקה אפשר לבדוק את שני הדברים?
<אורן שבולת: כן.
<אורן שבולת: שלושה דברים רצינו: הפטיטיסB , הפטיטיסC ו-HIV.
<אורן שבולת: נאמר אז: 'אכן, מה נעשה עם אותם אנשים כשאנחנו מגלים אותם?
<אורן שבולת: ' מכוון שהטיפולים הם יקרים ביותר.
<אורן שבולת: את זה חייבים להגיד לטובת השב"ס, הטיפולים הם יקרים ביותר.
<אורן שבולת: 'נניח שנגלה עשרות רבות של אסירים, מאות רבות של אסירים ואפילו מספרים יותר גדולים שאנחנו לא יודעים ונצטרך לטפל בהם'.
<אורן שבולת: שוב אנחנו יורדים לנושא הכסף.
<אורן שבולת: ליאב ואני מכירים, זה עולה המון המון כסף, אבל בעיניי, זה לא פוטר את המדינה ואת השב"ס מלטפל באנשים האלה.
זוהיר בהלול: אבל אם התרופה הזאת נכנסה כבר לסל הבריאות לכלל האזרחים במדינה, מדוע האסירים מוקצים מחמת מיאוס?
<אורן שבולת: יש כאן בעיה מורכבת, אתה יודע, אני אומר שמה שקורה זה כך, התרופה נכנסה כרגע לאנשים שהם אנשים עם גנוטייפ, סוג מסוים של הנגיף, גנוטייפ 1 לצורך העניין, עם מחלת כבד מתקדמת.
<אורן שבולת: לצורך זה אתה צריך לדעת שהבנאדם הוא נשא של הפטיטיסC , לאחר מכן אתה צריך לדעת איזה גונוטייפ יש לו, לאחר מכן אתה צריך לבדוק ולראות שכבר נהייה לו נזק כבדי.
<אורן שבולת: אז זה איזשהו מסלול בגלל קשיים בירוקרטיים, טכניים ואחרים, נניח שאתה מזהה חולה עם הפטיטיסC בכלא, עכשיו את צריך לבדוק אם יש לו דלקת בכבד ואז צריך להוציא אותו לבית החולים וכו' וכו'.
<אורן שבולת: בזמנו אנחנו אפילו הצענו לבוא לבית הסוהר עם המכשיר שבודק את זה, לאסוף את כל האסירים הנשאים ולבדוק, אבל אלו דברים שהם - - -
אוסאמה סעדי: אדוני היושב ראש, במצב כזה שבאמת יש את המחלות הקשות האלה ואתה רואה שהם לא מקבלים את הטיפול או את התרופות המתאימות, אולי בגלל העלויות, למה מחכים עם האסירים האלה ולא נותנים להם להשתחרר שחרור מוקדם ושהם יצאו החוצה ושיקבלו את הטיפול על חשבונם, לשלם מכיסם?
אוסאמה סעדי: למשל, יש לנו את האסיר ווליד דעקה היום הוא 30 שנה בכלא, היום התגלה שיש לו מחלת דם, הוא מקבל אומנם טיפול בשב"ס והוא מקבל את הבדיקות.
אוסאמה סעדי: הוא היה יכול לקבל את הטיפול הראוי מחוץ לכלא ולא לחכות.
אוסאמה סעדי: למשל אדוני, היו מקרים ששחררו אותם כמה ימים, אולי שבוע-שבועיים לפני מותם.
ישראל אייכלר: אני לא רוצה להיכנס לזה, אבל אחרי הדיון אני אספר לך מה קורה בארה"ב.
ישראל אייכלר: שהייתי עד ושותף לניסיון לשחרר אסיר שהיה ממש בשערי מוות שפה בארץ משחררים.
ישראל אייכלר: האיש, עד שהבירוקרטיה האמריקאית טיפלה בו הוא מת בכלא.
ישראל אייכלר: סתם, זה נושא שאנחנו - - -
אוסאמה סעדי: שאנחנו נלמד מהבירוקרטיה האמריקאית או שאנחנו - - -
ישראל אייכלר: שירות בתי הסוהר בארץ, אני חייב לומר שלי היה ניסיון לעזור בחוץ לארץ, הוא אלף פעם יותר טוב מאשר מהאמריקאים שהם כאילו אנשים נאורים.
ישראל אייכלר: האכזריות של בתי הסוהר בארה"ב היא דוגמה רעה מאוד.
<חוליו בורמן: אני מבקש דיון המשך לנושא בבקשה.
<תלמה כהן: אדוני היושב ראש, גם אנחנו מבקשים.
ישראל אייכלר: לפני שנעשה דיון מיוחד על הנושא הזה אני רוצה תשובה מקצין רפואה ראשי.
אוסאמה סעדי: אנחנו נשלח לוועדה את המקרים האלה לדיון הבא שתעשה, שנקבל באמת התייחסות.
ישראל אייכלר: אנחנו נדון בזה בעזרת ה'.
ישראל אייכלר: אני רוצה כבר עכשיו תשובה מקצין רפואה ראשי, ממנהלת התכנון לשאלות ששאל הרופא.
ישראל אייכלר: למה לא לעשות בדיקה כדי שאתם תדעו כי זה יכול להיות הדבקה המונית.
ישראל אייכלר: כשבא האסיר, באותה בדיקה לבדוק גם את הפטיטיס.
<ליאב גולדשטיין: קודם כל תרשה לי.
<ליאב גולדשטיין: אני חושב שכדאי להכניס את האמירות שנאמרו פה לפרופורציות הראויות, כי יש פה אמירות שהן קצת קיצוניות, לטעמי לפחות.
<ליאב גולדשטיין: אני, נדמה לי שיש וועדות רבות שמבקרות בתוך שירות בתי הסוהר, קיצוניות, שבודקות גם את רמת הרפואה.
<ליאב גולדשטיין: אני מבקש להרגיע קודם כל את הוועדה ואת הקהל בכלל.
<ליאב גולדשטיין: רמת הרפואה בשירות בתי הסוהר היא רמה טובה והאסירים שנמצאים בשירות בתי הסוהר מקבלים רפואה טובה.
<ליאב גולדשטיין: זה לא אומר שלא ניתן לשפר את הרפואה.
<ליאב גולדשטיין: אני לא רוצה לפגוע באף אחד, אבל גם את הרפואה בבית החולים, שדוקטור ברלוביץ' שהוא המנכ"ל שלו, אפשר לשפר.
<ליאב גולדשטיין: ניתן לשפר את הרפואה בכל מוסד - - -
ישראל אייכלר: אז אולי נתמקד בשאלה של הבדיקות האלה, להגנת האסירים לפחות.
<ליאב גולדשטיין: רק תרשה לי.
<ליאב גולדשטיין: רפואת שירות בתי הסוהר מכירה את נושא הפטיטיס ואכן היו לנו מספר פגישות.
<ליאב גולדשטיין: אנחנו הבנו ששירות בתי הסוהר לא יכול להיות החלוץ שהולך לפני המחנה.
<ליאב גולדשטיין: אנחנו כעת דנים בסוגיה שרק לאחרונה נכנסה לסל הבריאות, לא צריך להתעלם מזה.
<ליאב גולדשטיין: הטיפול בהפטיטיס C נכנס רק לאחרונה לתוך הסל - - -
<חוליו בורמן: לא, יש טיפול 20 שנה.
ישראל אייכלר: אני ממש מתנצל, השעה 11:00, אסור לי להמשיך את הדיון.
<חוליו בורמן: תמיד היו טיפולים בסל להפטיטיס C.
<ליאב גולדשטיין: הטיפול אושר במסגרת הסל האחרונה.
<ליאב גולדשטיין: כעת אתה צריך לבחון מה נעשה בהקהילה.
<ליאב גולדשטיין: מה נעשה בקהילה כי השאלה למה משווים את שירות בתי הסוהר.
<ליאב גולדשטיין: שירות בתי הסוהר, אם מנסים להשוות אותו - - -
ישראל אייכלר: בקהילה לא בודקים בנאדם?
<ליאב גולדשטיין: בקהילה, יושב אצלך כאן רופא שהוא גם רופא משפחה בקהילה, שיגיד לך מה עושים בקהילה.
<ליאב גולדשטיין: גם אחרי שהוא יגיד לך מה עושים בקהילה - - -
ישראל אייכלר: אבל פה אתה מכניס בנאדם למסגרת עם הרבה אנשים, צפוף, קטטות ועם כל מה שחוליו אמר.
ישראל אייכלר: למען הגנת האסירים שלך שאינם חולים אתה צריך לבדוק אותו.
<ליאב גולדשטיין: אני מסכים.
<ליאב גולדשטיין: קודם כל צריכים לעשות מה שצריך לעשות.
<ליאב גולדשטיין: אני לא מכיר בתוך שירות בתי הסוהר את שיעורי ההדבקה שמדבר חוליו.
<ליאב גולדשטיין: אנחנו לא עדים לכאלה הדבקות, אנשים לא נבדקים בתוך שירות בתי הסוהר.
<ליאב גולדשטיין: יחד עם זאת, אני מקבל את הנאמר ורק אומר שבתחשיב שעשינו, על רקע מה שאמר פרופסור שבולת על רקע הגינטוייפ וכל ההתוויות שנוצרו, העלות לשירות בתי הסוהר היא בסדר גודל של כ-18 מיליון שקל - -
ישראל אייכלר: הבדיקה הזאת?
<ליאב גולדשטיין: עלות הטיפול על פי מה שמוגדר היום בסל.
ישראל אייכלר: כמה הבדיקה?
<ליאב גולדשטיין: אני לא יודע כמה הבדיקה.
ישראל אייכלר: הוא אמר 32 שקל.
<ליאב גולדשטיין: רק כדי לשבר את האוזן - - -
<תלמה כהן: 32 שקל זה רק לבדיקה הראשונית לבדוק.
ישראל אייכלר: ואז כשיש לך את הבדיקה הראשונית יכול להיות מצב שהחולה הזה, מבחינת שירות בתי הסוהר לא כדאי לי להחזיק אותו.
ישראל אייכלר: זה יכול להיות.
<ליאב גולדשטיין: אני לא עוסק במי נכנס ומי יוצא מתוך שירות בתי הסוהר.
<ליאב גולדשטיין: אני אחראי על הרפואה בשירות בתי הסוהר.
<ליאב גולדשטיין: יש אחרים שיעסקו במי נכנס ומי יוצא מתוך שירות בתי הסוהר.
<ליאב גולדשטיין: רק אומר לאדוני שכרגע על פי ההתוויות המקובלות בקהילה, אם אני משווה את עצמי לקופה ואם אני רוצה לפעול, תמיד אמרתי שאני רוצה לפעול כמו כל קופה במדינת ישראל, אם אני נדרש לפעול כמו הקופות היום שנותנות טיפול, העלות היא כ-18 מיליון שקלים.
<ליאב גולדשטיין: זה כל תקציב התרופות של שב"ס לטיפול בכל האסירים.
<ליאב גולדשטיין: זה סדר הגודל – זאת הסוגיה.
<ליאב גולדשטיין: לכן, אנחנו כבר שלחנו בעניין הזה, כי נדרשנו לתת מענה הן למשרד הבריאות והן למשרד לביטחון פנים, אנחנו כבר שלחנו נייר בעניין הזה.
<ליאב גולדשטיין: - --
חנין זועבי: לא נותנים טיפול בגלל התקציב, אפשר גם לשאול - - -
<ליאב גולדשטיין: בסדר, רק תני להשלים את המשפט.
חנין זועבי: אתם לא נותנים טיפול בגלל, סליחה אדוני, אני יכולה.
חנין זועבי: אני מבקשת - - -
ישראל אייכלר: אני רוצה שתתני לו להשלים את תשובתו ואחר כך תשאלי אותו והוא ייתן לך תשובה.
חנין זועבי: אני לא, מסיימים כבר מזמן.
ישראל אייכלר: אני מסיים, אין בעיה ניתן לך.
<ליאב גולדשטיין: הפננו את השאלה.
<ליאב גולדשטיין: כמו שנאמר פה, זו הדילמה.
<ליאב גולדשטיין: ברור שאם אתה תיקח ותיתן את הטיפול הזה אתה תמנע טיפול אחר מאסירים.
<ליאב גולדשטיין: צריך לפתור את הבעיה.
חנין זועבי: אז השאלה.
חנין זועבי: אי אפשר לטעון פה בכלל שמצד אחד כן אתם נותנים הטיפול הרצוי ושצריך, ומצד שני לטעון שאין תקציב.
חנין זועבי: אז אתה אומר בשורה התחתונה, כן, אין לכם תקציב בשביל לטפל ולתת את הטיפול הנכון.
חנין זועבי: אבל אי אפשר לטעון את שתי הטענות ביחד.
חנין זועבי: אתה כן אמרת שאין לך תקציב.
<ליאב גולדשטיין: אני לא אמרתי את זה.
<ליאב גולדשטיין: גברתי, אני אמרתי - - -
חנין זועבי: אתה אמרת על העלות, דיברת על העלות שהיא כל כך גדולה ואמרת שאין, אתה לא יכול.
<ליאב גולדשטיין: מה שאמרתי הוא שאסירים מקבלים טיפול רפואי מצוין בסוגיית הפטיטיס C, סוגיה ממוקדת – זה מה שאמרתי, נדרש פתרון לבעיה.
ישראל אייכלר: צריך תקציב נוסף.
ישראל אייכלר: הוא מבקש ממך להשיג לו תקציב נוסף.
ישראל אייכלר: אני רוצה להגיע לסיכומים, אבל ביטחון הפנים.
ישראל אייכלר: מי ביטחון הפנים?
ישראל אייכלר: יש לי שאלה אליכם, מדוע אתם לא הבאתם לאוצר בדיוני התקציב את הבעיות של מערך הרפואה?
<איתן גולדפלם: מבחינת המשרד התהליך פה תואר.
<איתן גולדפלם: ישבה וועדה, הגישה המלצות והקמנו את הצוות שגם אנחנו שותפים בצוות, אומנם שב"ס מוביל אותו, אבל אנחנו יחד עם משרד הבריאות שותפים בצוות הזה.
<איתן גולדפלם: הצוות הזה מתכלל את כל ההמלצות.
<איתן גולדפלם: אנחנו חושבים שנכון לבוא למשרד האוצר לא רק על הסוגיה.
<איתן גולדפלם: מה שתלמה תיארה פה זו סוגיה מאוד ספציפית שהיא תנאי השירות של הרופאים, זה נושא אחד, חשוב ומרכזי, אבל הוא הוא מסך כל הבעיות שנמצאות על הפרק.
<איתן גולדפלם: אנחנו חושבים שנכון יותר לבוא עם חבילה כוללת של כל הצעדים ולפתרון כל הבעיות למשרד האוצר.
ישראל אייכלר: אז אנחנו עד פברואר נקבל תשובות בעזרת ה'.
ישראל אייכלר: אולי תשלחו לנו את התשובות שלכם, את הסיכומים שלכם ואז נראה, נעשה דיון נוסף במסגרת שאנחנו רוצים לעשות על הפטיטיס הזה.
<אורן שבולת: אדוני היושב ראש, אם מותר עוד שאלה אחת, אני מכבד את ליאב ואת השב"ס.
<אורן שבולת: אני חושב שהם נותנים שירות טוב, אבל צריך להבדיל ולהפריד בין הבדיקה לסקריניג שזה לגלות את החולים האלה לבין הטיפול.
<אורן שבולת: השב"ס קושר את שני הדברים האלה ביחד, אבל הם לא קושרים באופן ישיר.
<חוליו בורמן: לא רוצים לגלות כי יכולים לטפל.
ישראל אייכלר: הנושא הזה מוצא.
<אורן שבולת: רוצים לגלות דבר ראשון.
ישראל אייכלר: פרופסור שבולת, אנחנו הכנסנו את זה לסיכומים.
ישראל אייכלר: דוקטור ברלוביץ', הדבר הכי הכי חשוב לך שאנחנו נחליט עכשיו לגבי יישום ההמלצות, מה אתה מציע?
<יצחק ברלוביץ': כדבר ראשון, קודם כל לעדכן את תקני כוח האדם הרפואי בשירות בתי הסוהר בהתאם לגידול האוכלוסייה ובהתאם לגידול מספר האסירים ולתקצב את זה בהתאם לזה.
<יצחק ברלוביץ': זה הדבר המידי והכי חשוב.
<יצחק ברלוביץ': אם אין חיילים אי אפשר לצאת למלחמה.
ישראל אייכלר: אני רוצה לסכם את הדיון.
ישראל אייכלר: 1.
ישראל אייכלר: הוועדה מבקשת, פונה לשר הבריאות הרב יעקב ליצמן בבקשה להקים מחלקה מטעם משרד הבריאות שתפקח על הרפואה בשירות בתי הסוהר; 2.
ישראל אייכלר: הוועדה תקיים סיור במר"ש על מנת להתרשם מהציוד ותנאי האשפוז של האסירים; 3.
ישראל אייכלר: הוועדה תקיים ישיבת מעקב בתחילת פברואר לאחר שתוגשנה המשמעויות התקציביות של השינויים הנדרשים לשיפור במערך הרפואי בשב"ס.
ישראל אייכלר: הוועדה רשמה לפניה כי עד סוף פברואר הוועדה המשותפת תסיים את עבודתה; 4.
ישראל אייכלר: הוועדה תפנה לנציבת שב"ס, עופרה קלינגר, בבקשה להתקשר עם חברות אמבולנס פרטיים במקרים שיתאפשרו מבחינת שירות הרפואה, כדי לייעל את הצורך בפינויים כאשר צריך; 5.
ישראל אייכלר: הוועדה מבקשת לשתף את אגף התקציבים במשרד האוצר בדיוני העליות והתמחיר של מערך הרפואה בשירות בתי הסוהר; 6.
ישראל אייכלר: הוועדה תפנה לנציבת שב"ס לבצע בדיקות לאיתור הפטיטיס C בתוך שאר הבדיקות שנהוג לעשות לאסירים שנכנסים לבתי הכלא; 7.
ישראל אייכלר: הסעיף הכי חשוב, ליישם את המלצת וועדת ברלוביץ' לעדכון תקני כוח אדם למערך הרפואי בשב"ס ותקצב אותם.
ישראל אייכלר: אנחנו נהייה בקשר.
ישראל אייכלר: אנחנו פותחים את הישיבה שלו הוועדה לפניות הציבור לגבי פניות בעניין עיכוב במתן תוצאות מבחני הרבנות וההסמכה לדיינות.
ישראל אייכלר: אדוני מנכ"ל משרד הדתות, זו בעצם הישיבה השנייה.
ישראל אייכלר: בישיבה הקודמת השתתף גם שר הדתות.
ישראל אייכלר: כבר עברו ארבעה חודשים ממועד הישיבה הקודמת ולא שמענו על שיפורים משמעותיים לטובת הנבחנים.
ישראל אייכלר: דבר אחד כן שמענו, סוף סוף נחתם הסכם עם חברה חיצונית, "מרמנת", שאמורה הייתה להתחיל לזרז מיד את הדברים.
ישראל אייכלר: אנחנו נברר כאן בדיון האם בכלל ישבו איתם, האם סגרו משהו, האם כבר הנבחנים שמעו בשורה.
ישראל אייכלר: בדיון הקודם הייתה טענה שיש בעיה בהפקת מכתבי התוצאות ופרסום באתר הרבנות ובכל מיני דברים, שאת הנבחן זה בכלל לא מעניין, התוצאה הסופית היא שהציבור לא מקבל.
ישראל אייכלר: אדוני המנכ"ל, שמעתי שהאוניברסיטה העברית בתוך יום סורקים את כל המבחנים ומעבירים אותם לבוחנים.
ישראל אייכלר: שם מדובר בכמויות אדירות של סטודנטים.
ישראל אייכלר: פה אני מבין שמהבחינה, ועד שזה מגיע לידי הבוחן או שעד שזה חוזר מהבוחן, עד שזה מגיע לפרסום זה לוקח חודשים ולעתים גם שנים – זה דבר בלתי אפשרי.
ישראל אייכלר: אני רוצה לברך את השר החדש ואת המנכ"ל החדש במשרד לשירותי דת שיכולו לשנות את הדבר הזה.
ישראל אייכלר: היחידים שטענו שעומדים בזמן היו הבוחנים עצמם.
ישראל אייכלר: זאת אומרת, אין פה מצב שהייתי מצפה לחשוב שהבוחן הוא זה שמעכב חודשים ארוכים.
ישראל אייכלר: אני מבין שמבחינת הבוחנים תוך 30 יום או 45 יום, אני לא יודע מה התאריך המדויק - - - <קריאה:> הבודקים.
ישראל אייכלר: הבודקים, כן.
ישראל אייכלר: שהם דווקא צריכים להיות צוואר הבקבוק, דווקא הם לא.
ישראל אייכלר: כך שמעתי וגם לא הייתה שום תלונה לגביהם.
ישראל אייכלר: דווקא צווארי הם בתחום המנהלי לפני ואחרי.
ישראל אייכלר: ביקשנו גם שיהיה תאריך נוסף של בחינה – על זה אנחנו צריכים לקבל תשובות היום.
ישראל אייכלר: אני מקווה שמהדיון הזה אנחנו נצא עם תשובות ברורות שיטיבו עם הנבחנים.
ישראל אייכלר: דווקא בגלל שיש יותר נבחנים ממה שהיה פעם, להפך, צריך לעודד את הדבר הזה כי אני עדיין מכיר הרבה אנשים שלא נגישים לבחינות, הם אומרים שאין להם סיכוי ואין להם סבלנות לחכות לתוצאות.
ישראל אייכלר: הפונים ביקשו ששמותיהם יהיו חסויים, אז אנחנו נקרא להם לפי אותיות שמותיהם.
ישראל אייכלר: זו אומנם וועדה לא סודית ואין פה סיווג בטחוני- - -
<בנימין טדדי: אותי אפשר לפרסם.
ישראל אייכלר: אתה אחד מהשניים.
ישראל אייכלר: תגיד מה השם שלך.
<<בנימין טדדי: > בנימין טדדי.
ישראל אייכלר: בבקשה תספר.
<<בנימין טדדי: > קודם כל אספר על עצמי.
<<בנימין טדדי: אני למדתי, עדיין לומד, למעלה 15 שנה ברציפות תורה בבתי מדרש.
<<בנימין טדדי: רב בפועל בקהילה בצפון תל אביב, קהילה גדולה שיש בה 100 מתפללים בשבת.
<<בנימין טדדי: אני גם שליח של אגוד רבנים שנקרא 'רבני קהילות'.
<<בנימין טדדי: אני מבטא את שיחם של למעלה מכ-100 רבנים בפועל, חלקם תוך כדי שהם רבנים בפועל הם נזקקים גם לעשות מבחני רבנות מסיבות כאלה ואחרות.
<<בנימין טדדי: הטענות, שוב אני לא מייצג את עצמי אלא בעצם מייצג אחרים, זה קודם כל חומר הבחינה.
<<בנימין טדדי: גם הוזכר בפרוטוקול הקודם, אני עיינתי בפרוטוקול הקודם שפורסם באינטרנט, חומר הבחינה לא ברור.
<<בנימין טדדי: זאת אומרת, הרבנות מפרסמת חומר בחינה, היא אומרת שמסימן א' עד סימן נ' ואומרת שמכל מקום השאלות יהיו מסימנים אחרים ולאו דווקא מה ששכתוב פה.
<<בנימין טדדי: אני לא יכול לעשות את זה כרגע, אבל אם הייתי עובר על הבחינות הייתי מראה שהשאלות לא תמיד נמצאות בסימנים האלה אלא דורשות ספרים נוספים כדי לענות תשובות לשאלות.
<<בנימין טדדי: זו נקודה אחרת לגבי חומר הבחינה.
<<בנימין טדדי: הרבנות מודיעה, היא כותבת את זה שחור על גבי לבן - - -
ישראל אייכלר: אם היא מודיעה מראש אז מה הבעיה?
<<בנימין טדדי: > כל נבחן צריך לדעת על מה הוא נבחן.
ישראל אייכלר: הוא צריך לדעת הכול.
ישראל אייכלר: ברור שהוא צריך לדעת את הכול ואף על פי כן אדם שנבחן בהלכות שבת, הוא לא נבחן בנידה או באיסור בהיתר, הוא נבחן בנושא מסוים.
ישראל אייכלר: הוא רוצה לדעת מה הספר שהוא צריך ללמוד.
ישראל אייכלר: כתוב - - - מסימן זה עד סימן זה ושואלים שאלה שלא כתובה במפורש ולאו בהכרח יוצאת במפורש מהדבר הנלמד.
ישראל אייכלר: אם היו אומרים: 'עיין "אגרות משה", "יביע אומר", "ציץ אליעזר" או כל ספר אחר, סימנים כאלה שגם אותם צריך לדעת זה בסדר.
ישראל אייכלר: אבל אי אפשר לפתוח בזמן שהנבחן לא יודע מה מצפה לו, זה חצי חידון.
ישראל אייכלר: זה לגבי חומר הבחינה, מה שמפורסם.
ישראל אייכלר: אומרים אנסין, זה לא אנסין, אבל אני יכול, קודם הקראתי לרב עמיחי שאלות מהבחינות, לאו דווקא מי שלא למד את הספרים יכול לענות עליהן במפורש - - -
ישראל אייכלר: במבחנים אחרים.
ישראל אייכלר: אבל הטסטר בנהיגה לא אמר לי מראש על מה הוא הולך להכשיל אותי ומה לא, אני צריך לדעת לנהוג.
ישראל אייכלר: אני לא מבין את התלונה, אבל יכול להיות שאנשים יענו פה יותר - - -
<בנימין טדדי: בסדר, אני אומר מה שהרבה אנשים מרגישים כשניגשים למבחן - - -
ישראל אייכלר: הייתי רוצה שרופא שנבחן ידע רפואה ולא סתם.
ישראל אייכלר: הוא ידע על כל מקרה שישאלו אותו ושלא שיגיד 'רגע, זה לא כתוב בספר, סימן' - - -
<בנימין טדדי: את זה לא אמרתי.
ישראל אייכלר: שיענו המשרד.
<בנימין טדדי: בסדר, בסדר.
<בנימין טדדי: שתיים, אם נעבור לעוד נקודה זה התאריך.
<בנימין טדדי: תאריך הבחינה מתפרסם, כפי שהתפרסם עד היום, כחודש וחצי בערך לפני מועדי הבחינות.
<בנימין טדדי: זאת אומרת, אם הבחינה בראש חודש אב - - -
<עודד פלוס: התאריך המדויק אתה מתכוון.
<בנימין טדדי: המדויק, לא קיבלנו תאריך אחר.
<בנימין טדדי: נניח ראש חודש אב, אני רוצה לנסוע איפה שהוא באב לאן שהוא, אני צריך לדעת שבא' באב או בב' אב יש לי בחינה.
<בנימין טדדי: אם אני מתלבט שזה יהיה בין ט"ז תמוז לח' באב זה דבר לא ברור וזה מתפרסם רק חודש וחצי לפני- - -
ישראל אייכלר: מותר להגיד במליצה, תלוי אם אתה יודע את התשובות או לא.
ישראל אייכלר: אם אתה לא יודע את התשובות זה תשעה באב.
ישראל אייכלר: אם אתה יודע את התשובות זה אחרי תשעה באב.
<בנימין טדדי: שלא במליצה, זה יכול להיות תשעה באב אם אתה יודע את זה חודש וחצי לפני כי אדם צריך לתכנן מה קורה איתו, זה דבר לגיטימי.
<בנימין טדדי: לגבי כל התאריכים: מועדי תשרי, מועדי אדר שהיה או לא היה, מועדי אב ואלול.
<בנימין טדדי: כל המועדים אדם לא יודע עליהם מספיק זמן לפני.
<עמיחי בן אליהו: הרב פתח שבאוניברסיטאות יודעים לפני, אז בוודאי שברבנות שנה לפני כן יהיו המועדים, זה לא כל כך - - -
ישראל אייכלר: מועדי בחינות זה דבר שאפשר לקבוע מראש.
ישראל אייכלר: במנהל תקין הייתי מצפה שכבר היום ידעו שיש ארבעה או שלושה מועדים בשנה - - -
<בנימין טדדי: הרב יודע שזה לא רק באב, הוא יודע שזה ב' באב.
ישראל אייכלר: יש לוח של הלל הזקן שיודע מעכשיו מתי ב' באב.
<בנימין טדדי: אז ידעו שאין שינוי על פי עדים, שינוי תאריכים, יש חודש חסר, אפשר לדעת - - -
ישראל אייכלר: אפשר לקבוע תאריך ובמקרה חירום כשהאולם ששכרתם ביטל אז חודש וחצי להודיע על שינוי קטן, אבל תאריכים צריכים להיות.
ישראל אייכלר: <קריאה:> זה כל כך פשוט.
ישראל אייכלר: זו תביעה פשוטה.
<בנימין טדדי: דבר נוסף, שוב ביחס לעצם הבחינה, נוסח הבחינה.
<בנימין טדדי: אני כרגע כמי שעשה בגרויות: מתמטיקה, פיסיקה, אזרחות, היסטוריה, גם הומנית וגם מדעים, לא נתקלתי בקשיים מיוחדים בנוסח הבחינה.
<בנימין טדדי: לפעמים, אני לא רוצה להגיד כל פעם, אבל לא פעם מורגש שלא עשו בדיקה רצינית על נוסח הבחינה שהוא ברור בפרט לנשאל, וזו השאלה הבאה.
<בנימין טדדי: אין בוחנים או שבוחנים נמצאים במקום הבחינה שעה או שעה וחצי מתוך מבחן של שש שעות.
<בנימין טדדי: יש 300 נבחנים במבחן של שבת כי זה המבחן האחרון, 300 נבחנים נמצאים בחדר ויש בוחן אחד שנמצא שעה או שעה ורבע מתוך חמש- שש וחצי שעות.
ישראל אייכלר: מי נמצא בשאר הזמנים?
<בנימין טדדי: אף אחד.
<בנימין טדדי: הנבחנים פלוס משגיחים.
ישראל אייכלר: משגיחים יש.
ישראל אייכלר: מה אתה צריך יותר מזה?
<בנימין טדדי: בכל מקום כשיש שאלה לא ברורה, למה השואל התכוון.
ישראל אייכלר: אה, למה התכוון המשורר.
<בנימין טדדי: למה התכוון המשורר.
<בנימין טדדי: הנוסח לפעמים לא ברור ואז היה אפשר - - <קריאה:> המרצה לא נמצא.
ישראל אייכלר: נושא שמישהו לא מבין שאלה, שיכול לשאול מישהו מה אומרת השאלה.
<בנימין טדדי: יש הרבה כאלה.
<בנימין טדדי: במבחן האחרון שהייתי נוכח בו היה בוחן אחד שהיה בסביבות שעה, לא רוצה לומר שעה ורבע או שעה ועשר דקות, לא לתפוס בדיוק, והיה מוקף בנשאלים.
<בנימין טדדי: הוא היה צריך ללכת והלך ו-300 נבחנים נשארו כמה שעות טובות בלי בוחן, בלי מישהו שאפשר לשאול למה התכוון המשורר.
<בנימין טדדי: זה לא בסדר.
<בנימין טדדי: <קריאה:> מלבד הבעיה שהוא מעלה שיבוא מישהו לשואלים לגבי השאלה.
<בנימין טדדי: להבין שהשאלה מנוסחת כמו שצריך כי אם היא לא מובנת, הרבה פעמים אף אחד לא מבין.
<בנימין טדדי: אפשר לתת דוגמה.
<בנימין טדדי: הרב יודע שב- - -תורה רב לכאן ורב לכאן יכול לשנות עולמות.
ישראל אייכלר: ראשי תיבות.
<בנימין טדדי: ראשי תיבות, כל דבר ששואלים אותך, לדוגמה אחת הבחינות שהראיתי לא מזמן: "האם מותר להחזיר על פלטה משהו מסוים", למה התכוונת בדיוק, ל"חזון איש"?
<בנימין טדדי: תגיד לי, תמקד אותי יותר.
<בנימין טדדי: לפעמים הוא מוכן למקד ולא שהוא עונה לך את התשובה.
<בנימין טדדי: הוא לא שם לב שיש מישהו שיכול להתלבט בין שני האופנים.
<בנימין טדדי: בקיצור, דקדוק ונוסח ובוחן שנמצא.
ישראל אייכלר: ואני מצפה מרב שידע מה זה חזרה על הפלטה.
<בנימין טדדי: ברור, ברור, ברור, ברור.
<בנימין טדדי: השאלה אם הוא מחפש אצל "החזון איש" – שימקד כי לפעמים צריך.
<בנימין טדדי: הרב, אני דווקא צריך להגיד הערה, ככל שהתלמיד חכם יותר גדול השאלות הן פחות ברורות.
<בנימין טדדי: הרב מבין מה אני אומר.
<בנימין טדדי: תלמיד חכם יותר גדול רואה בשאלה יותר צדדים ממה שמי שלמד באופן טכני שרואה פחות.
ישראל אייכלר: מה ההבדל בין פוסק הלכה לבין גאון?
<בנימין טדדי: כן, אבל יכול להיות גאון שהוא לא פוסק הלכה ואז אנחנו מונים על גאונים לפוסקי הלכה.
ישראל אייכלר: הוא יודע מה זה חזרה והוא יכתוב.
<בנימין טדדי: ברור, ברור.
<בנימין טדדי: <קריאה:> האם זה מאכל שבושל כל צורכו או לא.
<בנימין טדדי: מה דין חזרה, תגיד באיזה מקרה, אתה רוצה את כל המקרים תגיד.
<בנימין טדדי: אני שואל וצריך שיהיה את מי לשאול ולמקד את הנקודות.
<בנימין טדדי: נקודה הלאה.